Mago B kraftverk

Mago B kraftverk er vannkraftverk i Eidsvoll kommune i Akershus. Det ligger rett ved Eidsvollsbygningen.

Det er et elvekraftverk som utnytter et fall på 8 meter.

Installert effekt er 860 kW fra en kaplanturbin. Årsproduksjon er 7,8 GWh.

Kraftverket er bygget i 2005. Det erstatter et eldre kraftverk fra 1960.

Mathiesen-Eidsvold Værk bygget et tresliperi her i 1894. Et kraftverk med en eldre francisturbin ble i 1960 installert i verkstedbygningen. Det nye kraftverket ble bygget nærmere demningen. Det ble sprengt ut en kanal for avløpet.

Eidsvollsverkene
Det er fire kraftstasjoner som betegnes som Mago A, B, C og D og ligger i Andelva som renner mellom Hurdalsjøen og Vorma.

Glommens og Laagens Brukseierforening regulerer vannmengden i elven ved Sagdammen, og Akershus Energi har ytterligere et kraftverk (Bøhnsdalen kraftverk) på elvestrekningen.

Kraftverkene er bygget i perioden 1960 til 2005 og har installert 3 kaplanturbiner og en francisturbin. Maksimal kapasitet er 3,5 MW og midlere årsproduksjon er 23 GWh.

Eier er Hafslund Produksjon. Etter restrukturering av Hafslund ASA i 2017 eies Hafslund Produksjon fra 4. august 2017 av E-CO Energi (90 prosent) og Fortum (10 prosent).

Referanser

Kilder

 NVE vannkraftdatabase
 E-CO: Eidsvollsverkene

Kategori:Minikraftverk i Akershus
Kategori:Hafslund Kraftproduksjon
Kategori:Hafslund E-CO Vannkraft
Kategori:Kraftverk i Eidsvoll
Kategori:Kraftverk etablert i 1960
Kategori:Kraftverk etablert i 2005
Kategori:Vorma-Lågenvassdraget